અહીંના રાજનગર અને આસ્થા ચોકમાં મંજૂરી વગર મુકાયેલ ડો. બાબા સાહેબ આંબેડકરજીની પ્રતિમાને દૂર કરવા માટે ગત મોડીરાત્રે દોઢ વાગ્યે અધિકારીઓને બોલાવી લેવાયા હતા અને તમામના મોબાઇલ જપ્તીમાં લઇ ત્યારબાદ બે ટૂકડીઓ બનાવી હતી. બન્ને ટુકડીઓ સાથે ફાયરબ્રિગેડ, જગ્યા રોકાણ અને ટ્રાફીક એન્ડ ટ્રાન્સપોર્ટ સેલના અધિકારીઓ, કર્મચારીઓનો કાફલો સાધન સરંજામ સાથે જોડાયો હતો અને શાંતિપૂર્વક મધરાત્રીના બે થી ત્રણ વચ્ચે બન્ને પ્રતિમાઓને સુરક્ષીત રીતે દૂર કરવામાં આવી હતી.